stanford-oval/wikipedia huggingface dataset:
אנדרס טגנל
ביוגרפיה

טגנל נולד בשנת 1956 בעיר אופסלה. בצעירותו גדל והתחנך בעיר לינשפין (אנ'), למעט פרק זמן קצר בו עברה משפחתו לאתיופיה לצורך עבודתו של אביו, אינגמר טגנל שעסק באגרונומיה. בשנת 1985 סיים לימודי רפואה באוניברסיטת לונד והחל לעבוד בבית החולים המחוזי בעיר אסטרסונד. בהמשך סיים התמחות במחלות זיהומיות באוניברסיטת לינשפין ומונה לתפקיד רופא המחלות הזיהומיות של המחוז, במסגרתו טיפל באדם שסבל מקדחת דימומית נגיפית, שככל הנראה נדבק בנגיף מרבורג או בנגיף האבולה.
בין השנים 1990–1993 עבד במשלחת של ארגון הבריאות העולמי ללאוס ליצירת חיסונים. בשנת 1995, תחת התפרצות נגיף האבולה בעיר קיקוויט בזאיר, היה חלק מקבוצת רופאים מומחים של סוכנות שירותי ההצלה השוודית וארגון רופאים ללא גבולות שנשלחו לסייע למניעת התפשטות הנגיף. בהמשך עבד בצוות של הנציבות האירופית להיערכות להתמודדות עם איומים על בריאות הציבור, כגון תרחישים של שימוש בלוחמה ביולוגית למטרות טרור או התפרצות פנדמית של מחלות זיהומיות.
ב-2003 קיבל טגנל תואר דוקטור בכיר לרפואה מטעם אוניברסיטת לינשפין וב-2004 סיים תואר שני באפידמיולוגיה בבית הספר להיגיינה ומחלות טרופיות של אוניברסיטת לונדון.
החל משנת 2005 עובד טגנל במועצה הלאומית לרווחה ובריאות הציבור של שוודיה, כאשר בין השנים 2010–2012 היה ראש המחלקה לניהול הידע לטיפול בבריאות הציבור, ובהמשך היה לראש המחלקה לבקרת מחלות זיהומיות בסוכנות בין השנים 2012–2013. כחלק מתפקידו זה, היה לטגנל חלק מרכזי בגיבוש תוכנית החיסונים השוודית עם התפרצות מגפת שפעת החזירים ב-2009. בשנת 2016 נמתחה עליו ביקורת על כך שבמהלך מגפת השפעת של 2009 אישר שימוש בחיסון שלא הוכח קלינית שקושר מאוחר יותר עם כ-400 מקרים של נרקולפסיה.
ב-1 במרץ 2013 מונה לתפקיד האפידמיולוג הראשי של הסוכנות לבריאות הציבור השוודית.
כחלק מתפקידו כאפידמיולוג הראשי של שוודיה, היה טגנל אמון על ניהול שירותי בריאות הציבור במהלך התפרצות נגיף הקורונה במדינה. במסגרת זו, הנהיג מדיניות חצי-וולנטרית שכללה הטלת מגבלות חלקיות בלבד וללא הטלת סגר כללי על שוודיה, בשונה ממדיניות הסגר שהונהגה ביתר מדינות המערב. כך למשל בתי הספר היסודיים במדינה נותרו פתוחים לאורך כל התקופה. כן, בתי הספר העל-יסודיים והאוניברסיטאות הועברו ללמידה מרחוק ונאסרה כל התקהלות של מעל ל-50 איש.
במרץ 2022 עזב טגנל את תפקידו כאפדמיולוג הראשי לטובת משרה בתחום הנגשת חיסוני הקורונה בארגון הבריאות העולמי. עם זאת, לבסוף לא התמנה לתפקיד וחזר לעבוד תחת הסוכנות לבריאות הציבור השוודית.
טגנל נשוי למרגיט ולהן שלוש בנות: אמילי, ססקיה ואנמיק. בני הזוג מתגוררים בוורטה קלוסטר (Vreta klosters distrikt) בסמיכות ללינשפין.
אמיך קרל, נסיך ליינינגן

אמיך קרל, נסיך ליינינגן (בגרמנית: Emich Carl Fürst zu Leiningen;‏ 27 בספטמבר 1763 - 4 ביולי 1814), היה בעלה הראשון של ויקטוריה, נסיכת סקסוניה-קובורג-זאלפלד, אמה של ויקטוריה, מלכת הממלכה המאוחדת.
ביוגרפיה

אמיך קרל נולד ב-27 בספטמבר 1763 בדירקהיים, לקרל פרידריך וילהלם, רוזן ליינינגן-דאגסבורג-הארטנבורג ולכריסטיאנה וילהלמינה לואיזה, רוזנת זולמס-רדלהיים ואסנהיים, בתם של וילהלם קרל לודוויג, רוזן זולמס-רדלהיים ואסנהיים ומריה מגדלנה לאופולדה, רוזנת וורמבראנד-שטופאך. בשנת 1779 קיבל אביו את התואר נסיך ליינינגן, ואמיך קרל הפך לנסיך הכתר.
ב-4 ביולי 1787 התחתן אמיך קרל עם הנרייטה, נסיכת רויס-אברסדורף, בתם של היינריך העשרים וארבעה, רוזן רויס-אברסדורף וקרולינה ארנסטינה, רוזנת ארבאך-שנברג, ממנה נולד לו בן אחד שמת בצעירותו. בשנת 1801 מתה אשתו, וב-21 בדצמבר 1803 התחתן אמיך קרל עם אחייניתה ויקטוריה, נסיכת סקסוניה-קובורג-זאלפלד, בתם של פרנץ, דוכס סקסוניה-קובורג-זאלפלד ואוגוסטה, נסיכת רויס-אברסדורף, ממנה נולדו לו שני ילדים.
ב-4 ביולי 1814 מת אמיך קרל, ובנו קרל, נסיך ליינינגן ירש את תאריו ונחלותיו. בשנת 1818 התחתנה אלמנתו עם הנסיך אדוארד אוגוסטוס, דוכס קנט וסטרת'רן, בנו של ג'ורג' השלישי, מלך הממלכה המאוחדת, ממנו נולדה לה ויקטוריה, מלכת הממלכה המאוחדת.
משפחתו

ב-4 ביולי 1787 התחתן אמיך קרל עם הנרייטה, נסיכת רויס-אברסדורף, בתם של היינריך העשרים וארבעה, רוזן רויס-אברסדורף וקרולינה ארנסטינה, רוזנת ארבאך-שנברג, ממנה נולד לו בן אחד:
פרידריך, נסיך ליינינגן (1793–1800)
ב-21 בדצמבר 1803 התחתן אמיך קרל עם ויקטוריה, נסיכת סקסוניה-קובורג-זאלפלד, בתם של פרנץ, דוכס סקסוניה-קובורג-זאלפלד ואוגוסטה, נסיכת רויס-אברסדורף, ממנה נולדו לו שני ילדים:
קרל, נסיך ליינינגן (1804–1856), התחתן עם הרוזנת מריה קלבלברג.
פאודורה, נסיכת ליינינגן (1807–1872), התחתנה עם ארנסט הראשון, נסיך הוהנלוהה-לנגנבורג.
אנדרטת הבנדיירס

| --- | --- |

 מידע כללי
 סוג:  מונומנט 
 על שם:  400 שנה לייסוד סאו פאולו
 כתובת:  Praça Armando de Salles Oliveira, 177 
 מיקום:  סאו פאולו 
 מדינה:  ברזיל 
 הקמה ובנייה
 תקופת הבנייה:  ? – 25 בינואר 1953
 תאריך פתיחה רשמי:  25 בינואר 1953 
 חומרי בנייה:  גרניט 
 יוצר:  ויטור ברשרט 
 אדריכל:  ויטור ברשרט 
 סגנון אדריכלי:  אר דקו 
 מידות
 אורך:  40 מ' 
 רוחב:  7 מ' 
 גובה:  8 מ' (פסל) 2.54 מ' (כן) 1.85 מ' (כן) 
 קואורדינטות:  23°34′48″S 46°39′39″W﻿ / ﻿23.58°S 46.6607°W﻿ / -23.58; -46.6607
  (למפת סאו פאולו מוגדלת) סאו פאולו גווארוליוס קמפינאס סנטוס ריבייראו פרטו באורו פרזידנטה ונססלאו איגואפה מינאס ז'ראיס ר. האוקיינוס האטלנטי  פרנה מאטו גרוסו דו סול אנדרטת הבנדיירס(למפת סאו פאולו רגילה) סאו פאולו גווארוליוס קמפינאס סנטוס ריבייראו פרטו באורו פרזידנטה ונססלאו איגואפה מינאס ז'ראיס ר. האוקיינוס האטלנטי  פרנה מאטו גרוסו דו סול אנדרטת הבנדיירס
 
אנדרטת הבנדיירס, מבט מאחור.
אנדרטת הבנדיירס (בפורטוגזית: O Monumento às Bandeiras) היא יצירה מונומנטלית של הפסל ויטור ברשרט (Brecheret) השוכנת בעיר סאו פאולו שבברזיל.
האנדרטה הוקמה בדרום העיר, בכיכר בסמוך לפארק איביראפווארה (Ibirapuera) מצד אחד, ואל מול ארמון ה-9 ביולי, מקום מושבה של האספה המחוקקת של סאו פאולו, מצד שני. האנדרטה הוזמנה על ידי ממשלת סאו פאולו בשנת 1921, ונחנכה בשנת 1954, יחד עם פארק איביראפווארה, לקראת חגיגות 400 השנה לייסוד העיר שהתקיימו בשנה שלאחר מכן.
האנדרטה עשויה גרניט, משתרעת לאורך של 50 מטרים ומתנשאת לגובה של 16 מטרים. האנדרטה מציגה את הבנדייראנטס ואת מוצאם האתני המגוון: באנדרטה מיוצגים הפורטוגלים בעלי הזקן, האפריקנים, האינדיאנים ובני התערובת בעודם מושכים אחריהם סירה, שבה נעשה שימוש במשלחות רבות. האתוס הברזילאי, ובעיקר בקרב בני סאו פאולו, רואה במשלחות החקר (הבנדיירס) שיצאו בעיקר מסאו פאולו לפנים הארץ כדי לתור אותה, לסחור, לתפוס אינדיאנים על מנת לשעבדם ולכבוש את האזור, גורם מתרבת ראשון במעלה שתרם רבות להתפשטותה של ברזיל.
אלגואזאורוס

| אלגואזאורוס |
| --- | --- |
 איור של מאובני עצמות האלגואזאורוס
תקופה
קרטיקון תחתון 140–125 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
סוג:: אלגואזאורוס
שם מדעי
 Algoasaurus

אלגואזאורוס (שם מדעי: Algoasaurus; מילולית: "לטאת מפרץ אלגואה") הוא סוג של דינוזאור זאורופוד שחי במשך הקרטיקון התחתון באפריקה שלפני 140 עד 125 מיליון שנה מזמננו.
זאורופוד זה השתייך לקבוצה אאוזאורופודה, והיה בעל דמיון מסוים לטיטאנוזאורים, אף שלא היה קרוב אליהם כלל. הוא התגלה בתצורת קירקווד (אנ') שבכף התקווה הטובה, דרום אפריקה. חלק מהחוקרים רואים בסוג זה טקסון בטל (nomen dubien).
הדינוזאור התגלה בידי החוקר הסקוטי-דרום אפריקאי רוברט ברום (אנ') ב-1904 משרידים מקוטעים של חוליות, עצם ירך וקטעי פרקי אצבעות, אף שהיו עוד כמה עצמות שלא נאספו שהשתייכו לסוג זה. אלה לא זוהו ונהרסו בידי עובדים כדי לייצר מהם לבנים.
האלגואזאורוס לא היו דומה לאף זאורופוד והוא נחשב לאחד מהפרימיטיבים שבזאורופודים. ככל הנראה פרט בוגר הגיע לאורך 9 מטרים, גובה של 3 מטרים ומשקל ממוצע של 10 טון בקירוב. הוא היה בעל צוואר ארוך שעזר לו להגיע לצמרות עצים כדי להיזון מהעלים שבצמרות. כמו כן היה בעל זנב ארוך מייצב.
אנדרטת הארטילריה

| --- | --- |

 מידע כללי
 סוג:  אנדרטת מלחמה, פסל 
 על שם:  חללי חיל הארטילריה המלכותי במלחמות העולם
 כתובת:  פינת הייד פארק 
 מיקום:  הסיטי של וסטמינסטר 
 מדינה:  הממלכה המאוחדת 
 הקמה ובנייה
 תקופת הבנייה:  ?–1925
 תאריך פתיחה רשמי:  1925 
 חומרי בנייה:  אבן פורטלנד, ארד 
 יוצר:  צ'ארלס סארג'נט ג'אגר 
 אדריכל:  ליונל פירסון, Thomas Arthur Darcy Braddell 
 קואורדינטות:  51°30′09″N 0°09′07″W﻿ / ﻿51.5025°N 0.151944°W﻿ / 51.5025; -0.151944
  (למפת לונדון מוגדלת) קנט סארי ברקשייר בקינגהאם הרטפורדשייר אסקסאנדרטת הארטילריה(למפת לונדון רגילה) קנט סארי בר. בקי. הרטפורדשייר אסקסאנדרטת הארטילריה(למפת הסיטי של וסטמינסטר רגילה) הפרלמנט הבריטיאנדרטת הארטילריה(למפת הסיטי של וסטמינסטר מוגדלת) הפרלמנט הבריטיאנדרטת הארטילריה
 
אנדרטת הארטילריה (באנגלית: Artillery Memorial) היא אנדרטה הממוקמת בקרבת הייד פארק, בלונדון שבאנגליה. היא ניצבת בקרבת קשת ולינגטון.
הקמה

האנדרטה נבנתה לזכר 49,000 חללי רגימנט הארטילריה המלכותי במלחמת העולם הראשונה ובמלחמת העולם השנייה. על האנדרטה מופיעה הכתובת:
'In Proud Remembrance of the

Forty-Nine Thousand & Seventy-Six

of all Ranks of the

Royal Regiment of Artillery

who Gave their Lives for King

and Country in the Great War

1914—1919'
תרגום:
האנדרטה עוצבה על ידי צ'ארלס סארג'נט ג'אגר ונחנכה בשנת 1925. לאנדרטה צורת תותח הוביצר הניצב על עמוד עשוי מאבן גיר (Portland Stone). על העמוד תבליטים המתארים סצנות מלחמה.
סביב האנדרטה ארבעה פסלי ברונזה של חיילי רגימנט הארטילריה המלכותי. אחד מהפסלים מתאר חייל המקבל מכתב מביתו, האחר מתאר חייל מת כאשר גופתו מוסתרת על ידי מעילו ולידו הכתובת מתוך המחזה הנרי החמישי של ויליאם שייקספיר:
Here was a Royal Fellowship of Death
תרגום:
בשנת 1949 נוספו לאנדרטה שלושה לוחות ברונזה מעשה ידי הפסל דייסי בראדל המנציחים את זכרם של 29,924 חללי רגימנט הארטילריה המלכותי שנהרגו במלחמת העולם השנייה.
אנדרטת הארטילריה
אמנון רופא

| --- | --- |
אין תמונה חופשית
 לידה:  15 ביוני 1947 (בן 77) חיפה
 לאום:  ישראל ישראל
 לימודי רפואה:  הטכניון - מכון טכנולוגי לישראל
 התמחות:  רופא נשים
 תפקידים:  מנכ"ל המרכז הרפואי בני ציון
 
אמנון רופא (נולד ב-15 ביוני 1947) הוא רופא נשים מומחה ביילוד וגינקולוגיה ישראלי. כיהן כמנכ"ל המרכז הרפואי בני ציון בין השנים 2001–2019.
ביוגרפיה

רופא נולד בחיפה לרחל ומשה רופא, מזכיר העיר חיפה דאז ועוזר ראש העיר, אבא חושי.
רופא גדל בחיפה והתחנך בבית הספר "זיכרון יוסף" ותיכון עירוני "חוגים". את שירותו הצבאי עשה במפקדת מחוז חיפה של חטיבת גולני. בשנת 1967 החל ללמוד רפואה בבית הספר לרפואה בבולוניה, איטליה ובתום ארבע שנות לימוד חזר לארץ וסיים את לימודי הרפואה בפקולטה לרפואה בטכניון, כבוגר המחזור השני של הפקולטה לרפואה.
בסיום לימודיו, חזר לשירות צבאי כרופא גדודי בשריון באזור סיני. רופא התמחה במרכז הרפואי כרמל ברפואת נשים ומיילדות. בנוסף, בעל התמחות במנהל רפואי ונחשב לאחד מהאבות המייסדים של התמחות זו.
כרופא בכיר השתלב במרכז הרפואי כרמל וכיהן כסגן מנהל בית החולים בין השנים 1982–1989. בשנת 1989 נבחר לכהן כמנכ"ל בית החולים ונחשב למנהל בית החולים הצעיר ביותר בארץ בשעתו.[דרוש מקור] הוא כיהן בתפקיד עד שנת 1995.
בין השנים 1997–1999 כיהן כמנכ"ל חברה למכשור וציוד רפואי, ולאחר מכן מלא מגוון תפקידי ייעוץ לפרויקטים רפואיים שונים.
בשנת 2000 מונה למנכ"ל המרכז הרפואי בני ציון בחיפה.
ביוגרפיה > מנכ"ל המרכז הרפואי בני ציון

ביוני 2000 מונה למנהלו של המרכז הרפואי בני ציון. עם כניסתו לתפקיד החל לצד הנהלת בית החולים ביישום תוכניות הפיתוח של בית החולים, שכללו: שדרוג ושיפוץ מחלקות ויחידות: אגף ילדים, המערך הקרדיולוגי, כירורגית ילדים, פנימית ג', אורולוגיה, א.א.ג, פנימית ב' ועוד, לצד השקעה גדולה בשדרוג מכשור, ציוד וטכנולוגיות רפואיות. פרויקט הדגל אותו קידם ופיתח רופא הוא הקמת חדר מיון ממוגן ויחידת אשפוז תת-קרקעית במטרה לתת מענה הולם כנגד טילים ואיומי אב"כ ועוד. רופא גייס תרומות בעשרות מיליוני ש"ח בישראל ומחוצה לה ומתקציב משרד הבריאות.
לאחר מאבק הצליח רופא להשיג ממשרד הבריאות רישיון להפעלת מכשיר PET/CT המיועד למתן טיפול מיטבי לגידולים ממאירים, זיהומים קשים ועוד.
ביוני 2019 סיים את כהונתו כמנכ"ל המרכז הרפואי ויצא לגמלאות.
ביוגרפיה > חיים אישיים

רופא נשוי למרי, אב לשני בנים וסב לשלושה נכדים.
פעילות אקדמית

1995-1993 מרצה באוניברסיטת חיפה
1995-1992: מנהל אקדמי של תוכניות ניהול בריאות למנהלים רפואיים במדינות מתפתחות מטעם משרד החוץ בשיתוף הטכניון
1992–1993: חבר בוועדה המייעצת ללימודי תואר שני במנהל בריאות, אוניברסיטת חיפה
תחומי פעילות נוספים

ייעוץ ארגוני וייזום למוסדות רפואיים
דירקטור במספר חברות פרטיות וציבוריות
חבר בוועד המנהל של "בית הלוחם"
יו"ר הוועד המנהל של עמותת "ילדותי השנייה" המסייעת לנשים מוכות וילדיהן
אנגוס יאנג

| --- | --- |

אנגוס יאנג בהופעה ב-2008
 לידה:  31 במרץ 1955 (בן 69) גלאזגו, סקוטלנד
 שם לידה:  Angus McKinnon Young 
 מוקד פעילות:  סידני 
 תקופת הפעילות:  מ-1973
 מקום לימודים:  Ashfield Boys' High School 
 עיסוק:  מוזיקאי, כותב שירים, מפיק
 סוגה:  הארד רוק, רוק אנד רול, בלוז רוק
 שפה מועדפת:  אנגלית 
 כלי נגינה:  גיטרת גיבסון SG
 חברת תקליטים:  EMI 
 שיתופי פעולה בולטים:  AC/DC, Marcus Hook Roll Band
 פרופיל ב-IMDb
 
אנגוס מקינון יאנג (באנגלית: Angus McKinnon Young; נולד ב-31 במרץ 1955) הוא מוזיקאי אוסטרלי ממוצא סקוטי המשמש מאז 1973 כגיטריסט הראשי של להקת AC/DC. יאנג הוא חבר הלהקה הנוכחי היחיד שנותר מההרכב המקורי של הלהקה.
ביוגרפיה

יאנג נולד בגלאזגו שבסקוטלנד, וב-1963 משפחתו היגרה לאוסטרליה. יאנג הוא הצעיר ביותר משמונה אחים. יאנג התחיל לנגן בגיטרה בגיל 5, כשהיה הולך לילד מקומי ומנגן אצלו. כדי שתהיה לו גיטרה משלו, הוא לקח בנג'ו שהיה בביתו והתחיל לנגן בו כאילו היה גיטרה.
ב-1973 הקים יאנג יחד עם מלקולם אחיו את להקת AC/DC.
אנגוס יאנג מדורג במקום ה-24 ברשימת "מאה הגיטריסטים הגדולים ביותר" במגזין הרולינג סטון.
יאנג נוהג לנגן על גיטרות גיבסון SG של גיבסון לאורך כל שנות פעילותו ומאוד מזוהה עם דגם זה. בשנת 2001 גיבסון השיקה גיטרת SG במיוחד עבור יאנג ועיצובה כולל את הברק מלוגו להקתו ואף קריקטורה של יאנג עצמו.
יאנג לעיתים נוהג לבצע ריקוד המזוהה אתו מתחילת דרכה של הלהקה בו הוא מנגן בגיטרה ובמקביל קופץ על רגל אחת שהוא מוציא את הרגל השנייה ומחזיר אותה וזאת בהשראת צ'אק ברי.
חיים אישיים

בתחילת 1980, בגיל 25, נישא יאנג לאשתו אלן אליה הוא נשוי עד היום להם שלושה ילדים שבעה נכדים ושלושה נינים. הוא ואשתו מתגוררים בסידני ובנוסף, הם מחזיקים בתים בהולנד ובממלכה המאוחדת.
הערות שוליים

↑  100 Greatest Guitarists: Angus Young, באתר רולינג סטון
↑  Thunderstruck - The Angus Young SG, באתר גיבסון
| --- | --- |
בקרת זהויות :  NLI: 987007349391605171  PLWABN: 9811723261105606  BIBSYS: 4082255  BNE: XX1543359  BnF: cb14044559j (data)  GND: 134571673  ICCU: DDSV014274  ISNI: 0000 0003 5515 8625  LCCN: n78011847  MusicBrainz: a0a54c69-b0d2-4d2a-bcf8-994b8846b0d8  NKC: ola2002151859  NLK: KAC2020O3459  NSK: 000052196  NTA: 186299222  VIAF: 84964119   WorldCat (עם VIAF): 84964119 
ערך זה הוא קצרמרבנושא מוזיקאים. אתם מוזמנים לתרום לוויקיפדיה ו.
יאנג בהופעה ב-1982
אנדי ייאדום

אנדי קיירה ייאדום (באנגלית: Andy Kyere Yiadom; נולד ב-2 בדצמבר 1991) הוא כדורגלן גנאי-אנגלי המשחק בעמדת המגן הימני ברדינג.
קריירת מועדונים

ייאדום נולד בהולווי, לונדון רבתי להורים ממוצא גנאי. הוא התחיל את הקריירה שלו בקבוצת הנוער של ווטפורד. בקיץ 2010 חתם בהייס אנד יידינג יונייטד מהליגה החמישית. באוגוסט 2011, ייאדום חתם בבריינטרי טאון.
ב-31 בינואר 2012 ייאדום חתם בבארנט מהפוטבול ליג השנייה. ב-18 בפברואר 2012 ערך את הופעת הבכורה שלו בקבוצה בהפסד 1–2 לשרוסברי טאון. ב-10 במרץ הבקיע את שער הבכורה שלו בקבוצה בניצחון 1–2 נגד פורט וייל.
במאי 2016, ייאדום חתם לשנתיים בבארנסלי מהפוטבול ליג צ'מפיונשיפ. ב-10 באוגוסט 2017 סיכם בהארדספילד טאון אך כעבור שבוע העסקה בוטלה. ב-31 באוגוסט סיכם בסוונסי סיטי מהפרמייר ליג, אך החוזה לא עבר בזמן ולכן נשאר בבארנסלי. באותה עונה שימש כקפטן המועדון.
ב-17 במאי 2018, ייאדום חתם לארבע שנים ברדינג.
קריירה בינלאומית

בצעירותו, שיחק בנבחרת אנגליה ג' במדיה רשם 4 הופעות וכבש 2 שערים.
בנובמבר 2016 זומן לראשונה לסגל נבחרת גאנה. ב-25 בינואר 2017 ערך את הופעת הבכורה שלו בנבחרת גאנה בהפסד 0–1 למצרים במסגרת גביע אפריקה לאומות 2017.
תארים

נשיונל ליג: 2014/2015
אנדי לילה

אנדי לילה (באלבנית: Andi Lila; נולד ב-12 בפברואר 1986) הוא כדורגלן עבר אלבני ששיחק בעמדת המגן.
קריירת מועדונים

לילה התחיל את הקריירה שלו במחלקת הנוער של בסה קביה. ב-14 בדצמבר 2002 הוא ערך את הופעת הבכורה שלו בקבוצה הבוגרת נגד טאוטה דורס. במהרה הפך לילה לשחקן חשוב במערך של קבוצתו ומשך את תשומת לבם של מועדונים שונים. בינואר 2007 חתם באירקליס סלוניקי היוונית. עד לסיום העונה, שיחק רק ב-3 משחקים ובסיום העונה שוחרר מהמועדון וחזר לבאסה. עם חזרתו לבאסה, הוא הפך לקפטן. ב-21 ביולי 2008 חתם בטירנה. הוא ערך את הופעת הבכורה שלו בקבוצה בתיקו 0-0 נגד ולנזיה שקודרה. שני משחקים לאחר מכן הבקיע את שער הבכורה שלו במועדון שהיה גם שער הניצחון בדקה ה-90 נגד פרטיזן טירנה. בסיום עונת הבכורה שלו בטירנה הוא זכה עם המועדון באליפות, והגיע עמה לגמר הגביע האלבני שבו זכה עם הקבוצה שנתיים לאחר מכן.
ב-24 ביוני 2011 חזר ליוון כאשר חתם בפאס יואנינה ל-3 שנים תמורת 700 אלף אירו. ב-27 באוגוסט 2011 הוא ערך את הופעת הבכורה שלו בתיקו 0-0 נגד אריס סלוניקי. לאחר שסיים את חוזהו, חתם במועדון לעוד 3 שנים. ב-28 בדצמבר 2014 חתם בפארמה האיטלקית ל-3 שנים והצטרף רשמית למועדון 4 ימים לאחר מכן. ב-14 בינואר 2015 הוא ערך את הופעת הבכורה שלו במועדון בקופה איטליה נגד קליארי, אך הוחלף בדקה ה-13 עקב בעיה בשריר ירך. ב-15 במרץ 2015 חזר לשחק ואף הבקיע את שער הבכורה שלו בהפסד 1–4 נגד ססואולו. בסיום אותה עונה עזב אנדי לילה את פארמה, בעקבות הליכת הקבוצה לפירוק והורדת המועדון לליגה הרביעית.
בקיץ 2019 חזר לטירנה, בה לא זכה לדקות ובסיום העונה פרש מכדורגל.
קריירה בינלאומית

בשנת 2007 זומן לראשונה לסגל נבחרת אלבניה. ב-21 בנובמבר 2007 הוא ערך את הופעת הבכורה שלו בנבחרת בהפסד 1–6 נגד רומניה במסגרת מוקדמות יורו 2008. למרות ההפסד של הנבחרת, לילה הותיר רושם חיובי והפך לשחקן הרכב קבוע בנבחרת.
תארים

אליפות אלבניה: 2008/2009
הגביע האלבני: 2010/2011
אמיליאנו אינסואה

אמיליאנו "אמיליו" אדריאן אינסואה ספאטה (בספרדית: Emiliano "Emilio" Adrian Insúa Zapata; נולד ב-7 בינואר 1989 בבואנוס איירס, ארגנטינה) הוא כדורגלן ארגנטינאי-ספרדי המשחק בעמדת המגן השמאלי בראסינג קלוב ובנבחרת ארגנטינה.
קריירה

אינסואה התחיל את קריירת הכדורגל שלו בקבוצת הילדים פינוקו שבארגנטינה. מאוחר יותר אינסואה עבר למחלקת הנוער של בוקה ג'וניורס. עוד לפני שהספיק לפרוץ לקבוצה הבוגרת מה"לה-בונבונרה" הוא הצליח למשוך תשומת לב מליברפול. המגן הסכים לעבור בהשאלה ל-18 חודשים לליברפול. עם הגעתו לליברפול צורף אינסואה לקבוצת המילואים בה משחק בקביעות. ב-28 באפריל 2007 ערך אינסואה את הופעת הבכורה במדי ליברפול במשחק מול פורטסמות' אך זו הייתה ההופעה האחרונה שלו לאותה עונה.
בעונתו השנייה זכה אינסואה באליפות ליגת המילואים וכן שותף בשלושה משחקים. במהלך העונה הושלמה העברתו לקבוצה וזאת במסגרת עסקה בה עבר גבריאל פאלטה לבוקה ג'וניורס. הוא זכה למחמאות ממאמנו רפאל בניטס שהצהיר שרואה באינסואה שחקן אשר יכול לאייש את עמדת המגן השמאלי של ליברפול בשנים הקרובות.
בעונה השלישית בליברפול החל אינסואה להשתלב ברוטציה של הקבוצה. הוא השתתף במספר משחקים, כולל אלו מול ארסנל ובולטון וונדררס.
בעונת 2009/10, אמיליאנו אינסואה תפס מקום קבוע בהרכב הראשון של ליברפול, כאשר הוא פותח כמעט בכל משחק על חשבון פאביו אאוראליו שהיה משחק באותה עמדה (מגן שמאלי) בליברפול קודם לכן. אינסואה כבש את שערו הראשון בקבוצה הבוגרת של ליברפול ב-28 באוקטובר 2009 במשחק גביע הליגה האנגלי נגד ארסנל במסגרת שמינית הגמר של המפעל לעיניהם של 60,000 צופים באצטדיון האמירויות. השער הובקע מ-23 מטרים כאשר אינסואה עוצר מסירה של חברו לקבוצה על החזה ובועט את הכדור בצורה קשתית מעל לשוערה של ארסנל.
בשנת 2013 עבר לאתלטיקו מדריד ושנה לאחר מכן הושאל לראיו ואיקאנו.
ב-11 ביולי 2015 חתם לשלוש שנים בשטוטגרט הגרמנית.
ב-2 בינואר 2020 חתם בלוס אנג'לס גלאקסי האמריקאית.
ב-14 בפברואר 2021 חזר לאחר 14 שנה לארגנטינה וחתם באלדוסיבי לשנה אחת.
נבחרת

אינסואה זכה יחד עם נבחרת ארגנטינה הצעירה במונדיאל הנוער שנערך בקנדה בקיץ 2007. בטורניר שיחק בשבעה ממשחקי הנבחרת. אינסואה השתייך לסגל האולימפי של ארגנטינה ונכלל בין ארבעת שחקני הגיבוי לסגל הנבחרת האולימפית לקראת המשחקים האולימפיים בקיץ 2008.
אנדרטת הארמדה הלאומית

| --- | --- |

האנדרטה בפלימות' הו (משמאל). מימין - אנדרטת חיל האוויר המלכותי; באמצע - אנדרטת הצי
 מידע כללי
 סוג:  אתר הנצחה 
 על שם:  ניצחונה של אנגליה על הארמדה הספרדית
 כתובת:  Plymouth Hoe 
 מיקום:  פלימות' הו, פלימות'
 מדינה:  הממלכה המאוחדת 
 הקמה ובנייה
 תקופת הבנייה:  ?–1890
 תאריך פתיחה רשמי:  1888 
 יוצר:  צ'ארלס מיי (פסל)
 אדריכל:  הרברט גריבל 
 קואורדינטות:  50°21′55″N 4°08′30″W﻿ / ﻿50.3653°N 4.14164°W﻿ / 50.3653; -4.14164
  (למפת הממלכה המאוחדת מוגדלת) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים אנדרטת הארמדה הלאומית(למפת הממלכה המאוחדת רגילה) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים אנדרטת הארמדה הלאומית
 
אנדרטת הארמדה הלאומית (באנגלית: National Armada Memorial) היא אנדרטה הניצבת בעיר פלימות' שבבריטניה. היא הוקמה לציון ניצחונה של אנגליה על הארמדה הספרדית בשנת 1588 ונחנכה בשנת 1890.
מבנה האנדרטה

האנדרטה שוכנת בשטח ציבורי פתוח ומוגבה בדרומה של פלימות' הידוע בשם Plymouth Hoe, ומשקיפה מצפון על מצר פלימות'. חלקה התחתון הוא עמוד גרניט מדורג, שגובהו 12.1 מטר. בראש העמוד ניצב פסל ארד שגובהו 3.5 מטרים של האלה בריטניה ולצידה אריה. דמותה של בריטניה נושאת קלשון, חרב ומגן.
עמוד האנדרטה נושא עיטורי ארד רבים:
דיוקנאות ושלטי אצולה של אדמירלים אנגלים שהשתתפו בקרב נגד הארמדה – סר פרנסיס דרייק, הלורד הווארד, הלורד הנרי סימור וסר ג'ון הוקינס.
שלטי האצולה של המלכה אליזבת הראשונה ושל המלכה ויקטוריה.
איור המתאר את תבוסת הארמדה.
טבלה הנושאת את שמותיהן של ספינות מלחמה מן התקופה הוויקטוריאנית.
בסיס האנדרטה מוקף בסדרת מגיני ארד של ערים ועיירות ששלחו לצי האנגלי ספינות, לוחמים וממון לצורך המלחמה בארמדה הספרדית וכן במגינים של משפחות אנגליות נכבדות, שבניהן שירתו בצי באותה עת.
על גבי העמוד נחרתו שתי אמרות ידועות: הראשונה היא 'He blew with his winds, and they were scattered (על סמך איוב ד' ט': וּמֵרוּחַ אַפּוֹ יִכְלוּ) - אמרה שנפוצה לאחר הקרב עם הארמדה, ושתיארה את הסופות שפגעו באוניות הארמדה לאחר הקרבות עם הצי האנגלי כהתערבות אלוהית. השנייה נשלחה באיתות מספינתו של הלורד נלסון במהלך קרב טרפלגר – 'England expects that every man will do his duty.
משני צידיו של עמוד הגרניט, על גבי מדרגות מעוגלות, מוצבות מרגמות מדגם ישן, שהושאלו בקביעות לאנדרטה מן הרויאל ארסנל שבלונדון. לרגלי שני צידיו הנותרים של העמוד ניצבים תותח קטן ועוגן, שהושאלו גם כן לאנדרטה על ידי הרשויות.
האנדרטה תוכננה על ידי האדריכל הרברט גריבל (Herbert A Gribble). הפסל ויתר חלקי הארד באנדרטה פוסלו על ידי ו' צ'ארלס מיי (W. Charles May).
אבן הפינה לאנדרטה הונחה על ידי ראש עיריית פלימות' בטקס שנערך ב-19 ביולי 1888 – יום השנה ה-300 לתצפית הראשונה מפלימות' על הארמדה. האנדרטה נחנכה ב-21 באוקטובר 1890 – יום השנה לקרב טרפלגר - על ידי הנסיך אלפרד, בנה של המלכה ויקטוריה.
ב-25 במאי 1919 נערך למרגלות האנדרטה טקס יום הזיכרון הראשון בפלימות' לנופלי מלחמת העולם הראשונה.
בסמוך לאנדרטה הוקמה לימים אנדרטת הצי, לזכר נעדרי הצי הבריטי בשתי מלחמות העולם.
דמות בריטניה והאריה בראש האנדרטה
אליפות אירופה בכדורסל 2001

| --- | --- |

 תאריך התחלה:  31 באוגוסט 2001
 תאריך סיום:  9 בספטמבר 2001
 מספר משתתפות:  16
 מארחת:  טורקיה טורקיה
 ערים מארחות:  אנקרה, אנטליה, איסטנבול
 זוכה:   יוגוסלביה
 סגנית:   טורקיה
 השחקן המצטיין:  פרדראג סטויאקוביץ'
 מלך הסלים:  דירק נוביצקי  28.7 למשחק
 מלך הריבאונדים:  פאו גאסול  9.7 למשחק
 מלך האסיסטים:  רימונדס מיגליניאקס  7.3 למשחק
 אתר האליפות הרשמי
 → 19992003 ←
 
יורובאסקט 2001, ובשמה המלא אליפות אירופה בכדורסל 2001 היא האליפות ה-32 המאורגנת על ידי פיב"א אירופה. התחרות נערכה בטורקיה בין 31 באוגוסט ל-9 בספטמבר. נבחרת יוגוסלביה זכתה בתחרות אחרי שניצחה את המארחת, נבחרת טורקיה, בגמר. פרדראג סטויאקוביץ' היוגוסלבי הוכרז כשחקן המצטיין בתחרות.
מיקומים

| עיר | מס' מקומות |
| --- | --- |
אנקרה: 6,000
אנטליה: 3,800
איסטנבול: 11,500
מהלך התחרות

16 הנבחרות חולקו לארבעה בתים בשיטת הראונד רובין. הראשונה בכל בית עולה אוטומטית לרבע הגמר, כשהמקומות השני והשלישי בכל בית מתחרים בסיבוב נוק-אאוט נוסף על העלייה לרבע הגמר. מרבע הגמר התחרות משוחקת בשיטת נוק-אאוט עד וכולל הגמר.
מהלך התחרות > שלב הבתים

| --- | --- |
: עלתה לשלב רבע הגמר
: עלתה לשלב ההצלבה
מהלך התחרות > שלב הבתים > בית א' (אנקרה)

| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
|  צרפת | 5 | 2 | 1 | 239 | 225 | +14 |
|  ליטא | 5 | 2 | 1 | 215 | 195 | +20 |
|  ישראל | 4 | 1 | 2 | 218 | 210 | +8 |
|  אוקראינה | 4 | 1 | 2 | 214 | 256 | -42 |
|  |
| --- | --- | --- | --- |
31 באוגוסט 2001: 
| אוקראינה | 60 - 82 | ליטא | 14:30 |
| ישראל | 71 - 77 | צרפת | 16:45 |
1 בספטמבר 2001: 
| צרפת | 86 - 89 | אוקראינה | 14:30 |
| ליטא | 68 - 59 | ישראל | 16:45 |
2 בספטמבר 2001: 
| אוקראינה | 65 - 88 | ישראל | 14:30 |
| צרפת | 76 - 65 | ליטא | 21:15 |
מהלך התחרות > שלב הבתים > בית ב' (אנקרה)

| נבחרת | נקודות | נ' | הפ' | קליעה | ספיגה | הפרש |
| --- | --- | --- | --- | --- | --- | --- |
|  טורקיה | 5 | 2 | 1 | 226 | 232 | -6 |
|  ספרד | 5 | 2 | 1 | 270 | 222 | +55 |
|  לטביה | 4 | 1 | 2 | 258 | 284 | -26 |
|  סלובניה | 4 | 1 | 2 | 225 | 241 | -16 |
|  |
| --- | --- | --- | --- |
31 באוגוסט 2001: 
| לטביה | 82 - 85 | טורקיה | 19:00 |
| סלובניה | 61 - 85 | ספרד | 21:15 |
1 בספטמבר 2001: 
| טורקיה | 57 - 71 | סלובניה | 19:00 |
| ספרד | 106 - 77 | לטביה | 21:15 |
2 בספטמבר 2001: 
| לטביה | 99 - 93 | סלובניה | 16:45 |
| ספרד | 79 - 84 | טורקיה | 19:00 |